DA Den Europæiske Unions Tidende C 79/15

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2011/C 79/07

Støtte nr.: XA 189/10

Medlemsstat: Nederlandene

Region: Provincie Overijssel

Støtteordningens betegnelse eller navnet på den virksomhed, der modtager individuel støtte: Uitvoeringsbesluit Subsidies Overijssel 2007 (UBS 2007), paragraaf 8.34 Stimulering toepassing stikstofemissiebeperkende maatregelen en technieken op landbouwbedrijven in het kader van Natura 2000.

Retsgrundlag: Wet inrichting landelijk gebied,

Algemene Wet Bestuursrecht

Algemene Subsidieverordening Overijssel 2005 en PS-besluit van 11 oktober 2006, kenmerk PS/2006/760 (PS hebben op grond van artikel 11, lid 4 van de Wet inrichting landelijk gebied de bevoegdheid tot het vaststellen van steunmaatregelen ten laste van het investeringsbudget overgedragen aan GS).

Forventede årlige udgifter til ordningen eller det samlede individuelle støttebeløb: I perioden 2010-2016 forventes der udgifter på i alt 20 mio. EUR.

Maksimal støtteintensitet:

1) Investeringer (artikel 4): — 40 % af omkostningerne med et maksimum på 400 000 EUR pr. bedrift i en periode på 3 regnskabsår fra datoen for beslutningen om investeringer i foranstaltninger til begrænsning af CO2-emissionerne på landbrugsbedrifter, hvorved disse bedrifters CO2-emissioner bliver lavere end krævet i henhold til den nationale lovgivning (paragraaf 8.34: art. 8.149, lid 2 UBS 2007) — 60 % af de støtteberettigede investeringsomkostninger med et maksimum på 400 000 EUR pr. bedrift i en periode på 3 regnskabsår fra datoen for beslutningen om investeringer i foranstaltninger til begrænsning af CO2-emissioner, der medfører ekstraudgifter til miljøbeskyttelse og ikke resulterer i en udvidelse af produktionskapaciteten (paragraaf 8.34: art. 8.149, lid 3 van het UBS 2007);

2) Teknisk støtte (artikel 15): — 75 % af de støtteberettigede udgifter til projekter, der går ud på at udvide og udbrede kendskabet til metoder og foranstaltninger til reducering af landbrugsbedrifters CO2-emissioner (paragraaf 8.34, art. 8.149, lid 1van het UBS 2007) Støtten til teknisk bistand ydes i henhold til artikel 15, stk. 3, i forordning (EF) nr. 1857/2006 (EUT L 358 af 16.12.2006, s. 3) i form af subsidierede tjenesteydelser.

Gennemførelsesdato: Gennemførelsen indledes efter offentliggørelsen i Den Europæiske Unions Tidende, jf. artikel 20, stk. 1, i Kommissionens forordning (EF) nr. 1857/2006 (EUT L 358 af 16.12.2006, s. 3).

Ordningens eller det individuelle støtteprojekts varighed: Fra dagen efter offentliggørelsen i Den Europæiske Unions Tidende, jf. artikel 20, stk. 1, i Kommissionens forordning (EF) nr. 1857/2006 (EUT L 358 af 16.12.2006, s. 3) til den 31. december 2016.

Målet med støtten: Målet med støtteforanstaltningen er at reducere CO2-emissionerne fra landbrugsbedrifter i Overijssel

Med henblik herpå anvendes nedenstående artikler i Kommissionens forordning (EF) nr. 1857/2006:

artikel 4: Investeringer i landbrugsbedrifter

artikel 15: Teknisk bistand i landbrugssektoren.

Hvad angår de støtteberettigede udgifter henvises der til den maksimale støtteintensitet.

Berørt(e) sektor(er): Ordningen gælder for små og mellemstore virksomheder i alle berørte sektorer, der producerer landbrugsprodukter.

Den støttetildelende myndigheds navn og adresse:

Gedeputeerde Staten van Overijssel Luttenbergstraat 2 Postbus 10078 8000 GB Zwolle NEDERLAND

Websted: http://www.overijssel.nl/loket/subsidies/uitvoeringsbesluit

Ovenstående link giver adgang til at se, hvad støtteordningen går ud på i sin helhed (paragraaf 8.34 van het UBS). Klik ikke på linket, men kopier det ind i adressefeltet i Windows Internet Explorer.

Andre oplysninger: —

Støtte nr.: XA 192/10

Medlemsstat: Frankrig

Region: Disse aktioner kan også finansieres af de lokale myndigheder (regionalråd eller departementsråd), som måtte ønske det, forudsat at det sker under overholdelse af betingelserne i den statslige fond for risikoforvaltning inden for landbruget (FNGRA) og i lov om landdistrikter og havfiskeri (code rural et de la pêche maritime).

Støtteordningens betegnelse eller navnet på den virksomhed, der modtager individuel støtte: Indemnisation par le Fonds national de gestion des risques en agriculture (FNGRA) et par les collectivités territoriales des dommages causés aux exploitations agricoles par les calamités.

Retsgrundlag: Article L 361-5 du code rural et de la pêche maritime.

Articles L 1511-1 et suivants du code général des collectivités territoriales.

Arrêté interministériel du 29 décembre 2010 fixant la liste des risques considérés comme assurables pour la gestion du Fonds national de gestion des risques en agriculture.

Forventede årlige udgifter til ordningen eller det samlede individuelle støttebeløb: 360 mio. EUR

180 mio. EUR fra den nationale fond og 180 mio. EUR fra de lokale myndigheder i gennemsnit over flere år. Udgiftsniveauet afhænger af hyppigheden af naturkatastrofer, som i sagens natur ikke lader sig forudsige.

Maksimal støtteintensitet: Op til højst 80 % (i områder, der ikke er ugunstigt stillet) eller højst 90 % (i ugunstigt stillet områder) ved kumuleret støtte fra FNGRA og fra en lokal myndighed.

I overensstemmelse med artikel 11, stk. 8, i forordningen nedsættes støtten med 50 % for landbrugere, som ikke har tegnet en forsikring, der dækker mindst 50 % af deres gennemsnitlige årlige produktion eller produktionsbestemte indkomst og de statistisk set hyppigst forekommende vejrrisici i den pågældende region.

Gennemførelsesdato: Fra datoen for offentliggørelsen af registreringsnummeret for ansøgningen om fritagelse på Kommissionens Generaldirektorat for Landbrug og Udvikling af Landdistrikters websted.

Ordningens eller det individuelle støtteprojekts varighed: Indtil udgangen af 2013

Målet med støtten: Ordningen forelægges inden for rammerne af artikel 11 i Kommissionens forordning (EF) nr. 1857/2006. Skadeserstatningen ydes til landbrugere for tab, der er lidt som følge af helt usædvanlige vejrforhold, som har påvirket landbrugsproduktionen i betydelig grad.

Når et naturfænomen af usædvanligt omfang indtræffer, giver præfekten for det berørte departement, hvis han anser det for nødvendigt, mandat til, at der gennemføres en undersøgelse med henblik på at tilvejebringe de nødvendige oplysninger om årsagen til katastrofen, herunder dens præcise art og ekstraordinære karakter samt de konstaterede skader.

På baggrund af undersøgelsen og en udtalelse fra det departementale ekspertudvalg, som han indkalder, anmoder præfekten om en vurdering af, om den pågældende naturkatastrofe kan anerkendes som en landbrugskatastrofe.

På grundlag af det nationale forsikringsudvalgs vurdering og udtalelse udsteder landbrugsministeren en bekendtgørelse, som anerkender, at nærmere angivet ejendom i et nærmere afgrænset område er ramt af en landbrugskatastrofe.

For at der kan ske anerkendelse som katastrofe, skal der i et bestemt område og for en bestemt produktion være konstateret et betydeligt tab i forhold til et beregnet referencetal.

Dette referencetal, som er fastsat i loven om landdistrikter for hvert departement, svarer til udbyttet over en gennemsnitsperiode på tre år inden for de foregående fem år, idet det højeste og det laveste udbytte ikke medregnes. Referencetallene er de priser, der kunne opnås lokalt for den pågældende afgrøde i det produktionsår, der går forud for beregningen af referencetallene.

For at tab af de offentlige myndigheder vil kunne blive anerkendt som forvoldt ved en naturkatastrofe, skal tabene være 30 % (eller 42 %, hvis produktionen er omfattet af koblet støtte under den fælles landbrugspolitik) højere end den gennemsnitlige årlige produktion på de betingelser, der er fastsat i artikel 2, stk. 8, i forordning (EF) nr. 1857/2006.

Fra det tab, der berettiger til kompensation, trækkes beløb, der modtages under forsikringsordninger, samt alle udgifter, der ikke har forbindelse med naturkatastrofen.

Der kan heller ikke ydes kompensation fra FNGRA til sektorer, som kan forsikres, dvs. hvor muligheden for tilstrækkelig forsikringsdækning allerede eksisterer.

For at være berettiget til kompensation for tab, der er lidt som følge af landbrugskatastrofer, skal landbrugsbedrifterne fremlægge bevis for, at væsentlige dele af deres produktionsapparat er forsikret (først og fremmest skadesforsikring).

Kompensationen udbetales direkte til hver enkelt landbruger. Beslutningerne om støtte vil blive truffet senest tre år efter naturkatastrofens indtræden, og støtten kommer til udbetaling inden for senest fire år.

Støtten tildeles inden for rammerne af de disponible budgetmidler og er forbeholdt landbrugsbedrifter, som har lidt et produktionstab på mindst 30 % (eller 42 % i tilfælde af at støtten er koblet til den fælles landbrugspolitik) af den gennemsnitlige årlige produktion.

Der vil blive tildelt støtte som kompensation for tab, der er lidt som følge af tørke. På denne baggrund har de franske myndigheder fundet det godtgjort at gennemføre artikel 9 i vandrammedirektivet for landbrugssektoren. Myndighederne har vedtaget og gennemført lov nr. 2006-1772 af 30. december 2006 om vand og vandmiljøer for at sikre gennemførelsen på fransk område af artikel 9 i førnævnte direktiv. De vedtagne foranstaltninger omfatter:

forvaltning af de prøver, der er taget med henblik på at analysere, hvor stort et pres ressourcerne og miljøet kan tåle, før en god tilstand ikke længere kan opretholdes,

indførelse af afgifter, der specifikt gælder for landbrugsaktiviteter, som er tilpasset miljøomkostningerne ved disse aktiviteter.

Berørt(e) sektor(er): Alle landbrugsbedrifter undtagen store virksomheder, der beskæftiger sig med primærproduktion af landbrugsprodukter, som ikke er kriseramte ifølge rammebestemmelserne for statsstøtte, og som har lidt skader, der er anerkendt som forvoldt af naturkatastrofer.

Den støttetildelende myndigheds navn og adresse:

Ministère de l'alimentation, de l'agriculture et de la pêche Direction générale des politiques agricole, agroalimentaire et des territoires Sous-direction des entreprises agricoles — Bureau du crédit et de l’assurance 3 rue Barbet de Jouy 75349 Paris 07 SP FRANCE

Websted: http://agriculture.gouv.fr/sections/thematiques/europe-international/aides-d-etatprojets/downloadFile/FichierAttache_2_f0/regimecalam16fev10_pour_site.pdf?nocache=1266389918.43 (på: http://agriculture.gouv.fr/sections/thematiques/europe-international)

Andre oplysninger: —